## Pravilnik o načinu izbora miritelja i provođenju postupka mirenja

### NN 170/2003 (27.10.2003.), Pravilnik o načinu izbora miritelja i provođenju postupka mirenja

# GOSPODARSKO-SOCIJALNO VIJEĆE

2454

Na
temelju članka 203., 204. stavak 3. i članka 219. stavak 3. podstavak 8. Zakona
o radu (»Narodne novine« 38/95, 54/95, 65/95, 17/01, 81/01 i 114/03), i članka
8. Sporazuma o Gospodarsko-
-socijalnom vijeću i drugim oblicima socijalnog partnerstva u Republici
Hrvatskoj (»Narodne novine« 88/01 – pročišćeni tekst), Gospodarsko-socijalno
vijeće na 45. izvanrednoj sjednici održa­noj 17. rujna 2003. godine donosi

## PRAVILNIK

### o naČinu izbora miritelja i provoĐenju postupka mirenja

I.
OPĆE ODREDBE

Članak
1.

Ovim
Pravilnikom uređuju se način izbora miritelja, provo­đe­nje postupka mirenja i
obavljanje administrativnih poslova za potrebe toga postupka.

Članak
2.

(1)
Postupak mirenja provodi se u slučaju kolektivnog radnog spora ako stranke u
sporu nisu dogovorile neki drugi način njegovog mirnog rješavanja.

(2) U
smislu odredaba ovog Pravilnika pod kolektivnim radnim sporom podrazumijeva se
spor o sklapanju, izmjeni ili obnovi kolektivnog ugovora ili drugi sličan spor,
koji može dovesti do štrajka ili drugog oblika industrijske akcije, te
neisplate plaće odnosno naknade plaće iz članka 202.a stavak 1. Zakona o radu.

(3)
Stranke u sporu mogu biti jedan ili više sindikata ili njihovih udruga odnosno
udruga više razine, i jedan ili više poslodavaca ili njihovih udruga odnosno
udruga više razine.

II.
LISTA MIRITELJA

Članak
3.

(1)
Lista miritelja se vodi pri Gospodarsko-socijalnom vije­ću.

(2)
Listu miritelja za svaku županiju utvrđuje Gospodarsko-
-socijalno vijeće na nacionalnoj razini.

(3) Na
listu miritelja za određenu županiju može biti imenovana osoba koja ima
prebivalište, odnosno boravište, u županiji za koju se imenuje ili u nekoj od
susjednih županija, bez ograni­čenja za bilo koje stručno ili drugo područje.

Članak
4.

(1)
Miritelje na listu miritelja Gospodarsko-socijalnom vije­ću mogu predložiti
udruge sindikata odnosno udruge sindikata više razine, udruge poslodavaca,
odnosno udruge poslodavaca više razine i Vlada Republike Hrvatske – socijalni
partneri na nacionalnoj razini.

(2)
Prije imenovanja na listu miritelja, miritelji moraju obvezno završiti prethodnu
edukaciju za sudjelovanje u postupku mirenja.

(3)
Program edukacije kandidata za listu miritelja Gospodarsko-socijalnog vijeća za
sudjelovanje u postupku mirenja mora prethodno odobriti Gospodarsko-socijalno
vijeće.

III.
POSTUPAK MIRENJA

Provođenje postupka mirenja

Članak
5.

Ako ne
postoji drugačiji sporazum stranaka u sporu postupak mirenja provodi jedan
miritelj.

Pokretanje
postupka mirenja

Članak
6.

(1)
Postupak mirenja pokreće bilo koja stranka u sporu, dostavom obavijesti o sporu
koja obavezno sadržava pisani zahtjev za provođenjem postupka mirenja
Gospodarsko-socijalnom vije­ću ili uredu državne uprave u županiji nadležnom za
poslove rada.

(2)
Ured državne uprave u županiji nadležan za poslove rada dužan je istoga dana
dostaviti obavijest o sporu Gospodarsko-socijalnom vijeću.

(3) U
pisanom zahtjevu za provođenje postupka mirenja stranka u sporu koja pokreće
postupak mirenja dužna je navesti: imena, odnosno nazive, stranaka u sporu i
njihova prebivališta odnosno sjedišta; datum podnošenja zahtjeva za provođenje
postupka mirenja, obrazložene razloge za nastali spor; ime svog predstavnika u
postupku mirenja; i prijedlog miritelja.

(4)
Zahtjev za provođenje postupka mirenja Gospodarsko-
-socijalno vijeće dostavit će drugoj stranci u sporu u pravilu isti dan po
primitku pisane obavijesti o sporu.

Izbor
miritelja

Članak
7.

Stranke
u sporu će se nastojati prethodno sporazumjeti o miritelju koji će provesti
postupak mirenja.

Članak
8.

(1)
Stranka u sporu koja pokreće postupak mirenja dužna je odmah u prijedlogu za
provođenje postupka mirenja predložiti miritelja.

(2)
Gospodarsko-socijalno vijeće će istoga dana zatražiti od druge stranke u sporu
da se očituje je li suglasna s predloženim miriteljem.

(3)
Druga stranka u sporu dužna je istoga dana, po primitku obavijesti
Gospodarsko-socijalnog vijeća o predloženom miritelju u predmetnom kolektivnom
radnom sporu, očitovati se je li suglasna s predloženim miriteljem.

(4) Ako
druga stranka u sporu propusti postupiti na način utvrđen u stavku 3. ovoga članka,
smatrat će se da je suglasna s predloženim miriteljem.

(5) Ako su se stranke u sporu sporazumjele oko
miritelja ili je druga stranka u sporu prihvatila prijedlog stranke u sporu
koja pokreće postupak mirenja, predsjednik Gospodarsko-socijalnog vijeća, ili
drugo tijelo ili osoba na koju je Gospodarsko-socijalno vijeće odlukom
prenijelo sve ovlasti koje prema ovom pravilniku pripadaju
Gospodarsko-socijalnom vijeću, će donijeti odluku o imenovanju tog miritelja za
predmetni kolektivni radni spor isti dan po primitku sporazuma stranaka u sporu
oko miritelja, odnosno obavijesti o suglasnosti druge stranke u sporu s predloženim
miriteljem.

(6) Ako druga stranka u sporu nije suglasna s predloženim
miriteljem, predsjednik Gospodarsko-socijalnog vijeća, ili drugo tijelo ili
osoba na koju je Gospodarsko-socijalno vijeće odlukom prenijelo sve ovlasti
koje prema ovom pravilniku pripadaju Gospodarsko-socijalnom vijeću, će donijeti
odluku o imenovanju miritelja u predmetnom kolektivnom radnom sporu.

(7) Ako
spor obuhvaća područje jedne županije za miritelja iz stavka 6. ovog članka će
se imenovati osoba s liste miritelja Gospodarsko-socijalnog vijeća za područje županije
u kojoj je nastao radni spor.

(8) Ako
spor obuhvaća područje dvije ili više županije za miritelja iz stavka 6. ovog članka
će se imenovati osoba s liste miritelja Gospodarsko-socijalnog vijeća za područje
bilo koje od županija u kojima je nastao radni spor.

Članak
9.

(1)
Nakon što je odluka o imenovanju miritelja u nastalom kolektivnom radnom sporu
dostavljena miritelju, miritelj saziva sastanak sa strankama u sporu, u pravilu
isti dan kada mu je dostavljena odluka o imenovanju za predmetni kolektivni
radni spor, ili najkasnije idući radni dan.

(2) U
slučaju da je imenovani miritelj spriječen sudjelovati u postupku mirenja, dužan
je odmah, a najkasnije u roku od 12 sati od dana nastanka razloga spriječenosti,
obavijestiti stranke u sporu i Gospodarsko-socijalno vijeće o spriječenosti za
sudjelovanje u postupku mirenja.

(3) U
slučaju iz stavka 2. ovoga članka, imenovat će se novi miritelj prema odredbama
ovoga Pravilnika.

(4)
Stranka u sporu dužna je dostaviti miritelju, najkasnije do vremena koje je
miritelj odredio za provođenje postupka mirenja, ime osobe ovlaštene za
sudjelovanje u postupku mirenja, uz navođenje njenih ovlasti u tom postupku.

(5) U
slučaju da je osoba koja sudjeluje u postupku mirenja ovlaštena preuzimati
prava i obveze, a za to nije ovlaštena prema aktima stranke u sporu, mora joj
se za te poslove izdati odgo­varajuća punomoć.

Mjesto održavanja postupka mirenja

Članak
10.

(1)
Postupak mirenja će se održati u mjestu koje stranke sporazumno odrede.

(2) Ako se stranke u sporu ne mogu sporazumjeti o
mjestu održavanja postupka mirenja, postupak mirenja će se održati u uredu državne
uprave u županiji nadležnom za poslove rada ili u prostorijama koje odredi
Gospodarsko-socijalno vijeće, ili drugo tijelo ili osoba na koju je
Gospodarsko-socijalno vijeće odlukom prenijelo sve ovlasti koje prema
pravilniku pripadaju Gospodarsko-socijalnom vijeću.

Rasprava u postupku mirenja

Članak
11.

(1)
Miritelj će za vrijeme postupka mirenja poticati stranke u sporu na sporazumno
okončanje spora.

(2)
Miritelj mora saslušati stranke u sporu o spornim pitanjima i o okolnostima važnim
za njihovu ocjenu.

(3)
Miritelj je o spornim pitanjima i o okolnostima važnim za njihovu ocjenu ovlašten
ispitivati navode i prijedloge stranaka u sporu, a po potrebi prikupljati određena
obavještenja i sasluša­vati stranke u sporu.

(4)
Miritelj je ovlašten provoditi postupak mirenja na način koji smatra
prikladnim, uzimajući u obzir okolnosti slučaja, izražene želje i očekivanja
stranaka u sporu te interes da se spor među strankama u sporu brzo i trajno
mirno okonča.

Članak
12.

(1)
Miritelj je ovlašten održavati sastanke s objema strankama u sporu istodobno,
ili sa svakom strankom u sporu zasebno.

(2)
Miritelj je ovlašten prenositi informacije koje je saznao od jedne stranke u
sporu drugoj stranci u sporu, osim ako stranka u sporu koja je dala informaciju
izričito ne zahtijeva da informacija bude povjerljive naravi.

(3)
Stranke u sporu mogu sporazumno odrediti opseg ovlaš­tenja miritelja, a osobito
u kojoj je mjeri ovlašten ili dužan aktivno sudjelovati u izradi prijedloga
mirnog rješenja spora.

Članak 13.

(1)
Stranke u sporu mogu u svakom času sporazumno pred­ložiti miritelju da prekine
postupak mirenja kako bi im se omo­gućilo da samostalno pregovorima sporazumno
riješe nastali spor.

(2) Ako
u slučaju iz stavka 1. ovog članka jedna stranka u sporu izjavi drugoj da nije
moguće postići sporazum izvan postupka mirenja, postupak mirenja se nastavlja.

(3)
Razdoblje prekida postupka ne ubraja se u rok za pro­vođenje postupka mirenja
iz stavka 1. članka 14. ovog Pravil­nika.

Rok za okončanje postupka mirenja

Članak
14.

(1) Ako
se stranke u sporu drugačije ne sporazumiju, postupak mirenja predviđen ovim
Pravilnikom mora se dovršiti u roku od pet (5) dana od dana dostave obavijesti
o sporu Gospodarsko--socijalnom vijeću.

(2) Ako
stranke u sporu ili miritelj propuste rok iz prethodnog stavka smatra se da
postupak mirenja nije uspio.

Prijedlog miritelja

Članak
15.

(1)
Miritelj uz pomoć predstavnika stranaka u sporu sastavlja prijedlog načina rješavanja
spornih pitanja.

(2)
Prijedlog iz stavka 1. ovog članka sastavlja se u pisanom obliku, a potpisuju
ga predstavnici stranaka u sporu.

(3) Po
jedan primjerak prijedloga uručit će se strankama u sporu, te im se mora
odrediti rok za njegovo prihvaćanje ili odbijanje.

(4)
Stranke su dužne očitovati se o prijedlogu miritelja naj­kasnije do isteka roka
za provođenje postupka mirenja, odnosno drugog roka o kojem su se stranke
sporazumjele.

(5)
Stranke u sporu mogu prihvatiti ili odbiti prijedlog miritelja.

Članak
16.

(1) Ako
stranke u sporu prihvate prijedlog ili se sporazumiju o spornim pitanjima,
sastavit će se sporazum kojeg potpisuju opunomoćeni predstavnici stranaka u
sporu.

(2)
Sklapanjem sporazuma o spornim pitanjima okončan je postupak mirenja o čemu je
miritelj dužan obavijestiti Gospodarsko-socijalno vijeće.

Članak 17.

Ako se
stranke u sporu ne odazovu pozivu miritelja ili se odazovu pozivu, a postupak
mirenja ne bude uspješno okončan, po isteku roka za provođenje postupka mirenja
miritelj je dužan obavijestiti Gospodarsko-socijalno vijeće da je postupak
mirenja proveden i nije uspješno okončan.

Članak 18.

Prijedlog
kojega prihvate stranke u sporu ima pravnu snagu i učinke kolektivnog ugovora.

Tajnost postupka

Članak
19.

(1)
Izjave stranaka u sporu dane u postupku mirenja koji nije uspio ne mogu se
koristiti kao dokaz u arbitražnom, sudskom, upravnom ili nekom drugom postupku.

(2)
Podaci koje stranke u sporu iznesu tijekom postupka mirenja i ponude za zaključenje
sporazuma povjerljivi su pa su ih stranke u sporu i miritelj dužni čuvati kao
tajnu.

(3) O
tijeku postupka mirenja miritelj nije ovlašten davati izjave sredstvima javnog
priopćavanja.

IV.
TROŠKOVI POSTUPKA MIRENJA

Članak
20.

(1)
Svaka stranka u sporu snosi svoje troškove, uključivo i troškove stručnjaka i
drugih osoba koje je ona predložila za sudjelovanje u postupku mirenja.

(2) Troškovi
i nagrada miritelja, s liste miritelja koju utvrđu­je Gospodarsko-socijalno
vijeće, terete ministarstvo nadležno za rad, sukladno odluci o visini naknade
troškova rada miritelja koju donosi ministar nadležan za rad uz prethodno mišljenje
Gospodarsko-socijalnog vijeća i uz suglasnost ministra financija.

(3)
Nagrada miritelja koji nisu imenovani sa liste miritelja koju utvrđuje
Gospodarsko-socijalno vijeće, terete ministarstvo nadležno za rad, sukladno
odluci o visini naknade troškova rada miritelja koju donosi ministar nadležan
za rad uz prethodno mišljenje Gospodarsko-socijalnog vijeća i uz suglasnost
ministra financija.

V.
ADMINISTRATIVNI I DRUGI POSLOVI

Članak
21.

(1)
Ured za socijalno partnerstvo u RH osigurava obavljanje administrativnih
poslova u vezi organiziranja provođenja postupka mirenja.

(2)
Nadzor provedbe postupaka mirenja vrši Povjerenstvo za alternativno rješavanje
radnih sporova, koje odlukom imenuje Gospodarsko-socijalno vijeće.

VI.
PRIJELAZNE I ZAVRŠNE ODREDBE

Članak
22.

(1) Sve
ovlasti koje prema ovom Pravilniku pripadaju Gos­podarsko-socijalnom vijeću,
mogu se, odlukom Gospodarsko-
-socijalnog vijeća, prenijeti na neko drugo tijelo ili osobu.

(2)
Odluku iz stavka 1. ovoga članka Gospodarsko-socijalno vijeće donosi
jednoglasno.

Članak 23.

(1) Prijedlog izmjena i dopuna Pravilnika, odnosno
inicijativu za donošenje novog Pravilnika može dati svaki od socijalnih
partnera u pisanom obliku s obrazloženjem.

(2) Stupanjem na snagu ovog Pravilnika prestaje važiti
Pravilnik o načinu izbora članova mirovnog vijeća i postupku pred mirovnim vijećem
od 30. studenoga 1998. godine.

(3) Ovaj Pravilnik stupa na
snagu osmog dana od dana objave u »Narodnim novinama«.

Dopredsjednik
Gospodarsko-socijalnog vijeća
**dr****.
sc****. Goran Granić,** v. r.

Pravilnik, NN 170/2003-2454